ddrg/super_eurlex huggingface dataset:
(7)

Keďže propikonazol spĺňa kritériá na to, aby bol klasifikovaný ako veľmi perzistentný (vP) v súlade s prílohou XIII k nariadeniu Európskeho parlamentu a Rady (ES) č. 1907/2006 (3) a spĺňa kritériá na to, aby bol klasifikovaný ako kožný senzibilizátor kategórie 1 v zmysle vymedzenia v prílohe I k nariadeniu Európskeho parlamentu a Rady (ES) č. 1272/2008 (4), ošetrené výrobky, ktoré boli ošetrené propikonazolom alebo ho obsahujú, by mali byť pri uvedení na trh náležite označené.
(38)

Uvedené pripomienky a stanoviská Komisie by sa nemali dotýkať článku 267 ZFEÚ a nemali by byť právne záväzné pre vnútroštátne súdy. Mali by sa predkladať v súlade s vnútroštátnymi procesnými pravidlami a postupmi vrátane tých, ktoré zaručujú práva strán, a to pri plnom rešpektovaní nezávislosti vnútroštátnych súdov. Pripomienky, ktoré Komisia predkladá z vlastnej iniciatívy, by sa mali obmedziť na prípady, ktoré sú dôležité pre jednotné uplatňovanie článku 107 ods. 1 alebo článku 108 ZFEÚ, najmä na prípady, ktoré sú významné pre presadzovanie alebo ďalší rozvoj judikatúry Únie v oblasti štátnej pomoci.
(10)

Výnimky v odvetví kultúry a zachovania kultúrneho dedičstva by sa mohli navrhnúť na základe skúseností Komisie, ako sa uvádza v usmerneniach, napríklad v oblasti kinematografických a audiovizuálnych diel, alebo vytvoriť podľa konkrétneho prípadu. Komisia pri navrhovaní takýchto skupinových výnimiek by mala zohľadniť skutočnosť, že by sa mali vzťahovať len na opatrenia, ktoré predstavujú štátnu pomoc, že by sa v zásade mali zameriavať na opatrenia, ktoré prispievajú k cieľom „Modernizácie štátnej pomoci EÚ“ a že takáto skupinová výnimka platí len pre pomoc, v súvislosti s ktorou má Komisia už značné skúsenosti. Okrem toho by sa mala zohľadniť primárna právomoc členských štátov v oblasti kultúry, osobitná ochrana, ktorú požíva kultúrna rozmanitosť podľa článku 167 ods. 1 ZFEÚ a osobitná povaha kultúry.
(9)

Keďže podľa článku 90 ods. 2 nariadenia (EÚ) č. 528/2012 látky, v prípade ktorých sa hodnotenie vykonané členskými štátmi neukončilo do 1. septembra 2013, by sa mali schváliť v súlade so smernicou 98/8/ES, obdobie schválenia by malo byť 10 rokov v súlade s praxou zavedenou podľa uvedenej smernice.
(1)

Podľa článku 75 ods. 1 tretieho pododseku nariadenia (EÚ) č. 1306/2013 môžu členské štáty od 16. októbra do 30. novembra vyplácať preddavky až do výšky 50 %, pokiaľ ide o priame platby podľa nariadenia Európskeho parlamentu a Rady (EÚ) č. 1307/2013 (2) a až do výšky 75 %, pokiaľ ide o podporné opatrenia týkajúce sa plôch a zvierat podľa nariadenia Európskeho parlamentu a Rady (EÚ) č. 1305/2013 (3).
Sorban draselný

Názov IUPAC: Kyselina hexa-2,4-diénová, draselná soľ (1:1), (2E, 4E) EC č. 246-376-1 CAS č. 24634-61-5

990 g/kg

1. decembra 2016

30. novembra 2026

8
(9)

Keďže podľa článku 90 ods. 2 nariadenia (EÚ) č. 528/2012 látky, v prípade ktorých sa hodnotenie vykonané členskými štátmi ukončilo do 1. septembra 2013, by sa mali schváliť v súlade so smernicou 98/8/ES, obdobie schválenia by malo byť 5 rokov v súlade s praxou zavedenou podľa uvedenej smernice.
(55)

Podľa článku 13 ods. 3 a článku 14 ods. 5 základného nariadenia, v ktorých je stanovené, že všetky rozšírené opatrenia by sa mali uplatňovať na dovoz do Únie zaregistrovaný v súlade s nariadením o začatí prešetrovania, malo by sa vyberať antidumpingové clo na dovoz molybdénového drôtu obsahujúceho najmenej 97 hmotnostných percent molybdénu, ktorého maximálny rozmer priečneho prierezu presahuje 4,0 mm, ale nepresahuje 11,0 mm, s pôvodom v ČĽR, do Únie.
(10)

Dňa 19. novembra 2014 bolo Komisii a členským štátom doručené stanovisko úradu, v ktorom úrad na základe predložených údajov dospel k záveru, že nebola stanovená príčinná súvislosť medzi konzumáciou sušených sliviek a prispievaním k správnej funkcii čriev bez výskytu hnačky u dojčiat a malých detí vo veku od šiestich mesiacov do troch rokov. Úrad konkrétne uviedol, že žiadateľ neposkytol žiadne štúdie, v ktorých by sa skúmal vplyv sušených sliviek na funkciu čriev u dojčiat a malých detí. Keďže uvedené tvrdenie nie je z tohto dôvodu v súlade s požiadavkami nariadenia (ES) č. 1924/2006, nemalo by sa povoliť.
(2)

V článkoch 5 a 8 nariadenia (EÚ) č. 511/2014 sa stanovujú dobrovoľné nástroje, konkrétne registrované zbierky a osvedčené postupy s cieľom pomôcť používateľom pri plnení ich povinnosti náležitej starostlivosti. Očakáva sa, že používateľom bude pri plnení tejto povinnosti pomáhať identifikácia a registrácia zbierok, pri ktorej sa účinne uplatňujú opatrenia, v dôsledku ktorých sa genetické zdroje a súvisiace informácie dodávajú len s dokumentáciou poskytujúcou dôkaz o zákonnom prístupe a ktoré podľa potreby zabezpečujú existenciu vzájomne dohodnutých podmienok. Používatelia, ktorí získajú genetické zdroje zo zbierky zahrnutej do registra, by sa mali považovať za používateľov, ktorí uplatňujú náležitú starostlivosť, pokiaľ ide o vyhľadávanie informácií. Očakáva sa, že identifikácia opatrení, ktoré sú osobitne vhodné na dosiahnutie súladu so systémom vykonávania Nagojského protokolu za dostupnú cenu a s právnou istotou, a ich uznanie za osvedčené postupy budú takisto pomáhať používateľom pri plnení povinnosti náležitej starostlivosti. Pri svojich kontrolách používateľov z hľadiska dodržiavania predpisov by mali príslušné orgány zohľadňovať účinné vykonávanie uznaných osvedčených postupov z ich strany. S cieľom zabezpečiť jednotné podmienky vykonávania uvedených ustanovení sú potrebné podrobné pravidlá týkajúce sa postupov, ktoré sa majú dodržiavať v prípade žiadosti o registráciu zbierky alebo jej časti a pri uznávaní osvedčených postupov.
(14)

Vzhľadom na to, že finančný grant je pre každý dotknutý členský štát stanovený v eurách, v záujme jednotného a súčasného uplatňovania je potrebné určiť dátum prevodu sumy pridelenej Bulharsku, Českej republike, Dánsku, Chorvátsku, Maďarsku, Poľsku, Rumunsku, Spojenému kráľovstvu a Švédsku do ich národných mien. Je teda vhodné stanoviť v súlade s článkom 106 nariadenia Európskeho parlamentu a Rady (EÚ) č. 1306/2013 (2) určujúcu skutočnosť pre výmenný kurz. Vzhľadom na zásadu uvedenú v článku 106 ods. 2 písm. b) nariadenia (EÚ) č. 1306/2013 a kritériá stanovené v článku 106 ods. 5 písm. c) uvedeného nariadenia by určujúcou skutočnosťou mal byť dátum nadobudnutia účinnosti tohto nariadenia.
(12)

Jednoduché programy by sa mali financovať na základe nariadenia (EÚ) č. 1306/2013. V článku 19 ods. 4 delegovaného nariadenia Komisie (EÚ) č. 907/2014 (9) sa stanovuje, že poplatky týkajúce sa zábezpeky by mala znášať strana, ktorá poskytuje zábezpeku. Podľa článku 126 ods. 3 druhého pododseku písm. a) nariadenia (EÚ, Euratom) č. 966/2012, ktoré by sa malo uplatňovať na kombinované programy, náklady súvisiace so zábezpekou na predbežné financovanie, ktorú skladá príjemca grantu, by sa mali považovať za oprávnené na financovanie z prostriedkov Únie. S cieľom zabezpečiť rovnaké zaobchádzanie pre jednoduché aj kombinované programy, ktoré by mohol predložiť ten istý navrhujúci subjekt, by bolo potrebné odchýliť sa od článku 19 ods. 4 nariadenia (EÚ) č. 907/2014 a umožniť, aby náklady na zábezpeky boli oprávnené na financovanie z prostriedkov Únie.
(12)

Mali by sa stanoviť úpravy zálohových platieb, aby sa pre navrhujúce subjekty zabezpečila počiatočná hotovosť. Na účinnú ochranu finančných záujmov Únie by zálohové platby mali byť podmienené zložením zábezpeky. Takáto zábezpeka by mala zostať platná až do vyplatenia zostatku, keď bude zúčtovaná aj záloha. Pre navrhujúce subjekty so sídlom v členských štátoch, ktoré prijímajú finančnú pomoc, môže byť komplikované zložiť zábezpeku na celú sumu, ktorá im môže byť vyplatená ako záloha, a preto by sa mali stanoviť osobitné ustanovenia, na základe ktorých budú môcť dostať zálohu v dvoch častiach.
(5)

Orgán dohľadu a poisťovňa alebo zaisťovňa by sa nemali opierať iba o ročné preskúmanie navýšenia kapitálu, ale mali by s cieľom prijať vhodné opatrenia proaktívne monitorovať okolnosti, ktoré viedli k stanoveniu navýšenia kapitálu. Poisťovňa alebo zaisťovňa by preto na tieto účely mala orgánu dohľadu poskytnúť správy o pokroku v náprave nedostatkov, ktoré viedli k uloženiu navýšenia kapitálu. Takisto je potrebné stanoviť postup preskúmania rozhodnutí o navýšení kapitálu, ak dôjde k podstatnej zmene okolností, ktoré viedli k stanoveniu navýšenia kapitálu.
(2)

Tam, kde je to relevantné, by tieto regionálne vlády a miestne orgány, ktoré sú zaradené do týchto zoznamov, mali byť roztriedené podľa druhu, a to pri zohľadnení podmienok stanovených v článku 85 delegovaného nariadenia Komisie (EÚ) č. 2015/35 (2).
e)

druh domácnosti, uvedie sa počet členov domácnosti, (nepovinné) počet osôb vo veku od 16 do 24 rokov, (nepovinné) počet študentov vo veku od 16 do 24 rokov, (nepovinné) počet osôb vo veku od 25 do 64 rokov, (nepovinné) počet osôb vo veku 65 rokov alebo viac a osobitne sa sleduje počet detí vo veku do 16 rokov, (nepovinné) počet detí vo veku od 14 do 15 rokov, (nepovinné) počet detí vo veku od 5 do 13 rokov, (nepovinné) počet detí vo veku 4 roky alebo menej;
(1)

Účelom tohto nariadenia je určiť, ktoré nezrovnalosti by mali členské štáty oznamovať Komisii. Aby si Komisia mohla plniť úlohy v oblasti ochrany finančných záujmov Únie, a najmä aby mohla analyzovať riziká, malo by sa stanoviť aj to, ktoré údaje sa majú poskytovať.
(9)

Vzhľadom na to, že v prípade príslušných fondov sa už uskutočňujú platby a že by sa mohli vyskytnúť nezrovnalosti, ustanovenia tohto nariadenia by mali byť uplatniteľné okamžite. Toto nariadenie by preto malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,
(11)

Vzhľadom na to, že v prípade uvedeného fondu sa už uskutočňujú platby a že by sa mohli vyskytnúť nezrovnalosti, ustanovenia tohto nariadenia by mali byť uplatniteľné okamžite. Toto nariadenie by preto malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,
(9)

Vzhľadom na to, že v prípade uvedeného fondu sa už uskutočňujú platby a že by sa mohli vyskytnúť nezrovnalosti, mali by byť ustanovenia tohto nariadenia uplatniteľné okamžite. Toto nariadenie by preto malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,
(8)

Keďže podľa článku 90 ods. 2 nariadenia (EÚ) č. 528/2012 by látky, v prípade ktorých sa hodnotenie vykonané členskými štátmi ukončilo do 1. septembra 2013, mali byť schválené v súlade so smernicou 98/8/ES, obdobie schválenia by preto malo byť päť rokov v súlade s praxou zavedenou podľa uvedenej smernice.
„Garantie jeunes“ (záruka pre mladých ľudí) podporovaná v rámci prioritnej osi 1 „Accompagner les jeunes NEET vers et dans l'emploi“ operačného programu „PROGRAMME OPÉRATIONNEL NATIONAL POUR LA MISE EN ŒUVRE DE L'INITIATIVE POUR L'EMPLOI DES JEUNES EN METROPOLE ET OUTRE-MER“ (CCI-2014FR05M9OP001)

Mladí, ktorí nie sú zamestnaní, ani nie sú v procese vzdelávania alebo odbornej prípravy (NEET) (1), s pozitívnym výsledkom v rámci „Záruky pre mladých ľudí“ najneskôr 12 mesiacov od začiatku školenia.

— príspevky vyplácané účastníkovi; — aktivačné náklady vynaložené v rámci „lokálnych misií“ (missions locales)

počet mladých NEET, ktorí dosiahnu jeden z týchto výsledkov najneskôr 12 mesiacov od začiatku školenia: — zapoja sa do prípravy zameranej na odborné zručnosti, na konci ktorej získajú osvedčenie, či už ide o: — zapojenie sa do odbornej prípravy v rámci celoživotného vzdelávania, alebo — zapojenie sa do základnej odbornej prípravy, alebo — založenie si firmy, alebo — nájdenie zamestnania, alebo — strávenie najmenej 80 pracovných dní (platených alebo neplatených) na odbornom pracovisku
(2)

Pri uvádzaní úzko korelovaných mien by sa mal uplatňovať štandardný trhový postup prepočítania maximálnej straty počas 10 dní na jednodňovú maximálnu stratu, a to vydelením maximálneho menového pohybu vo výške 4 % druhou odmocninou z 10. Prahová hodnota maximálnej dennej zmeny hodnoty v rámci menového páru by sa preto mala stanoviť na 1,265 %.
(4)

Keďže spoločnosti SARL René Pujol, La Lacaunaise Escande Pistre & Cie a Maison Nègre uvedené v odôvodnení 3 spĺňajú podmienky stanovené v článku 15 ods. 1 nariadenia (EÚ) č. 1151/2012, aby mohli využívať prechodné obdobie, počas ktorého môžu legálne používať obchodný názov po jeho zápise do registra, malo by sa im udeliť prechodné obdobie 5 rokov, počas ktorého môžu používať názov „Saucisson de Lacaune“/„Saucisse de Lacaune“, pričom toho obdobie začína dňom predloženia žiadosti o zápis do registra Komisii.
(3)

V súlade s článkom 6 nariadenia (EÚ) č. 691/2011 majú členské štáty zasielať štatistické údaje v elektronickej forme, a to vo vhodnom technickom formáte, ktorý stanoví Komisia. Banka pre medzinárodné zúčtovanie, Európska centrálna banka, Komisia (Eurostat), Medzinárodný menový fond, Organizácia pre hospodársku spoluprácu a rozvoj (OECD), Organizácia Spojených národov a Svetová banka zaviedli iniciatívu SDMX (Statistical Data and Metadata eXchange, výmena štatistických údajov a metaúdajov) o štatistických a technických štandardoch na výmenu a zdieľanie údajov a metaúdajov. SDMX poskytuje štatistické a technické štandardy na výmenu oficiálnych štatistík. Preto by sa mal zaviesť technický formát v súlade s týmito štandardmi. Členským štátom by sa mali poskytnúť usmernenia o tom, ako ich implementovať v súlade s požiadavkami tohto nariadenia. Tieto usmernenia by mala vypracovať Komisia (Eurostat) v úzkej spolupráci s členskými štátmi v rámci Európskeho štatistického systému.
(9)

V súlade s článkom 169 ods. 3 nariadenia (EÚ, Euratom) č. 966/2012 sa neviazané rozpočtové prostriedky môžu preniesť iba do nasledujúceho rozpočtového roku. Je preto vhodné, aby Komisia určila dátumy oprávnenosti výdavkov členských štátov na úhradu v súlade s článkom 26 ods. 5 nariadenia (EÚ) č. 1306/2013, a to so zreteľom na poľnohospodársky rozpočtový rok, tak ako je vymedzené v článku 39 uvedeného nariadenia.
(3)

S cieľom zohľadniť existujúce kvalifikačné a certifikačné systémy, a to najmä tie, ktoré boli prijaté na základe nariadenia Európskeho parlamentu a Rady (ES) č. 842/2006 (2), ktoré bolo odvtedy zrušené, a požiadavky stanovené v nariadení Komisie (ES) č. 305/2008 (3), by sa uvedené požiadavky mali zapracovať do tohto nariadenia v takom rozsahu, v akom je to možné.
(4)

Okrem toho sa v dohode vo forme výmeny listov vyžaduje, aby sa príslušným výrobkom udelil neobmedzený bezcolný vstup do Únie, ak colná kvóta nebola k 31. októbru predchádzajúceho roka vyčerpaná. Na základe údajov poskytnutých Komisii možno konštatovať, že ročná kvóta na rok 2015 pre príslušné vody a nápoje, otvorená vykonávacím nariadením Komisie (EÚ) č. 1130/2014 (6), nebola k 31. októbru 2015 vyčerpaná. Z tohto dôvodu by sa mal príslušným výrobkom na obdobie od 1. januára do 31. decembra 2016 udeliť neobmedzený bezcolný vstup do Únie.
(2)

Výrobkom, ktorého sa týka táto registrácia (ďalej len „príslušný výrobok“), sú ploché výrobky zo železa alebo z nelegovanej ocele, alebo inej legovanej ocele s výnimkou nehrdzavejúcej ocele, vo všetkých šírkach, valcované za studena (úberom za studena), neplátované, nepokovované alebo nepotiahnuté, ktoré sú spracované len valcovaním za studena (úberom za studena), medzi ktoré však nepatria: — ploché výrobky zo železa alebo z nelegovanej ocele vo všetkých šírkach, valcované za studena (úberom za studena), neplátované, nepokovované alebo nepotiahnuté, ktoré sú spracované len valcovaním za studena, tiež vo zvitkoch, vo všetkých hrúbkach, elektrické, — ploché výrobky zo železa alebo z nelegovanej ocele vo všetkých šírkach, valcované za studena (úberom za studena), neplátované, nepokovované alebo nepotiahnuté, vo zvitkoch s hrúbkou menšou než 0,35 mm, žíhané (známe ako „čierne plechy“), — ploché výrobky z inej legovanej ocele vo všetkých šírkach, z kremíkovej elektroocele a — ploché výrobky z legovanej ocele, ktoré nie sú inak spracované než valcovaním za studena (úberom za studena), z rýchloreznej ocele, s pôvodom v Číne a Rusku (ďalej len „dotknuté krajiny“), ktoré v súčasnosti patria pod číselný znak (číselné znaky) KN ex 7209 15 00, 7209 16 90, 7209 17 90, 7209 18 91, ex 7209 18 99, ex 7209 25 00, 7209 26 90, 7209 27 90, 7209 28 90, 7211 23 30, ex 7211 23 80, ex 7211 29 00, 7225 50 80, 7226 92 00. Tieto číselné znaky KN sa uvádzajú len pre informáciu.
(5)

S cieľom zabrániť oneskoreniam v legislatívnom procese EÚ by sa zužovanie rozsahu výnimky malo pozorne monitorovať a skúmať s ohľadom na dostupné prekladateľské kapacity. V spolupráci s ostatnými inštitúciami Únie by sa mali írske orgány a Komisia pravidelne stretávať s cieľom monitorovať pokrok v prijímaní príslušných zamestnancov do inštitúcií Únie, schopnosť externých poskytovateľov služieb a zvýšenú spoluprácu v oblasti jazykových zdrojov, ako aj v otázkach súvisiacich s dostupnosťou acquis,
(6)

Druhá a tretia kategória by mala zahŕňať finančné protistrany, ktoré nie sú zahrnuté v prvej kategórii, zoskupené podľa úrovne ich právnej a prevádzkovej kapacity, pokiaľ ide o OTC deriváty. Úroveň činnosti v OTC derivátoch by mala slúžiť ako základ na rozlíšenie stupňa právnej a prevádzkovej kapacity finančných protistrán, a preto by sa mala vymedziť kvantitatívna prahová hodnota na určenie hranice medzi druhou a treťou kategóriou na základe súhrnnej priemernej nominálnej hodnoty na konci mesiaca v prípade derivátov, ktoré sa nezúčtovávajú centrálne. Daná prahová hodnota by sa mala stanoviť na primeranej úrovni s cieľom rozlíšiť menších účastníkov trhu, a pritom zachytiť podstatný stupeň rizika v druhej kategórii. Daná prahová hodnota by mala byť takisto zosúladená s prahovou hodnotou dohodnutou na medzinárodnej úrovni vo vzťahu k požiadavkám na marže v prípade derivátov, ktoré sa nezúčtovávajú centrálne, s cieľom posilniť zbližovanie v oblasti regulácie a obmedziť náklady protistrán na dodržiavanie predpisov. Keďže prahová hodnota sa vo všeobecnosti vzťahuje na úroveň skupiny, a to vzhľadom na potenciálne spoločné riziká v rámci skupiny, v uvedených medzinárodných predpisoch by sa pre investičné fondy mala prahová hodnota uplatňovať pre každý fond oddelene, pretože záväzky fondu zvyčajne nie sú dotknuté záväzkami iných fondov alebo ich investičného správcu. Preto by sa prahová hodnota mala uplatňovať pre každý fond oddelene, pokiaľ v prípade platobnej neschopnosti alebo konkurzu fondu každý investičný fond predstavuje úplne oddelený a vyhradený fond aktív, ktoré nie sú zabezpečené, zaručené ani podporené inými investičnými fondmi alebo samotným investičným správcom.
Celková výška kapitálovej požiadavky na solventnosť pre podmoduly rizika úverového rozpätia a koncentrácie trhových rizík a pre modul rizika zlyhania protistrany, pre ktoré bolo vykonané opätovné posúdenie stupňov kreditnej kvality väčších alebo zložitejších expozícií v súlade s článkom 4 ods. 5 delegovaného nariadenia (EÚ) 2015/35 – na dostupnej úrovni agregácie –, vyjadrená ako percentuálny podiel celkovej výšky príslušných podmodulov alebo modulu (keď sa kapitálová požiadavka na solventnosť pre kreditné riziko vypočítava pomocou štandardného vzorca)

AS20
(4)

Register by mal poskytovať verejnú službu, ktorá je prínosom v oblasti transparentnosti, zodpovednosti a právnej istoty. Úrad by preto mal prevádzkovať register tak, aby umožnil primeraný prístup k informáciám v registri a k ich osvedčovaniu, pričom by mal dodržiavať povinnosti vo vzťahu k ochrane osobných údajov podľa článku 33 nariadenia (EÚ, Euratom) č. 1141/2014, vrátane svojej úlohy prevádzkovateľa údajov vymedzeného v nariadení Európskeho parlamentu a Rady (ES) č. 45/2001 (2).
(11)

Keďže cieľom smernice 2012/27/EÚ je podpora kombinovanej výroby tepla a elektriny s cieľom ušetriť energiu, mala by sa stimulovať repasácia starších zariadení kombinovanej výroby s cieľom zlepšiť ich energetickú účinnosť. Z týchto dôvodov a v súlade s požiadavkou na harmonizované referenčné hodnoty účinnosti, ktoré by mali byť založené na zásadách uvedených v písmene f) prílohy II k smernici 2012/27/EÚ, by sa referenčné hodnoty účinnosti pre elektrinu použiteľné v prípade zariadení kombinovanej výroby mali od jedenásteho roku od ich výroby zvyšovať.
(10)

Podľa smernice 2011/16/EÚ by sa informácie mali podľa možnosti poskytovať v čo najväčšej možnej miere pomocou spoločnej komunikačnej siete (common communication network – ďalej len „CCN“). Ak je to potrebné, mali by sa špecifikovať praktické úpravy komunikácie. Podrobné pravidlá by sa mali uplatňovať na predkladanie správ, vyhlásení a ostatných dokumentov, ktoré neobsahujú vymieňané informácie, ale podporujú ich a v prípade komunikácie mimo siete CCN, a bez toho, aby boli dotknuté iné dvojstranne dohodnuté opatrenia na poskytovanie a identifikáciu vymieňaných informácií.
(2)

Výrobkom, ktorý podlieha registrácii (ďalej len „príslušný výrobok“), sú vysokoodolné železné alebo oceľové výstužné tyče a prúty do betónu vyrobené zo železa, nelegovanej ocele alebo legovanej ocele (ale s výnimkou nehrdzavejúcej ocele, rýchloreznej ocele a kremíkomangánovej ocele) po valcovaní za tepla ďalej neopracované, ale vrátane tyčí a prútov skrútených po valcovaní; tieto tyče a prúty obsahujú vrúbky, rebrá, drážky alebo iné deformácie, ktoré vznikli počas valcovania, alebo sú po valcovaní skrútené; kľúčovou charakteristickou vlastnosťou vysokej odolnosti je schopnosť bez porušenia vydržať opakované mechanické zaťaženie, a konkrétne schopnosť odolať vo viac ako 4,5 milióna únavových cyklov s použitím pomeru namáhania (min/max) 0,2 a rozsahu namáhania vyšším ako 150 MPa, s pôvodom v ČĽR, ktoré v súčasnosti patria pod číselné znaky KN ex 7214 20 00, ex 7228 30 20, ex 7228 30 41, ex 7228 30 49, ex 7228 30 61, ex 7228 30 69, ex 7228 30 70 a ex 7228 30 89. Tieto číselné znaky KN sa uvádzajú len pre informáciu a nemajú záväzný účinok na klasifikáciu výrobku.
(2)

Podľa článku 5 ods. 5 nariadenia (ES) č. 1059/2003 by pri zmenách klasifikácie NUTS mal príslušný členský štát zaslať Komisii časové rady pre nové regionálne členenie ako náhradu za údaje, ktoré už boli zaslané. Zoznam časových radov a ich dĺžku by mala určiť Komisia, pričom by mala zohľadniť, či je vôbec možné ich predložiť. Časové rady majú byť poskytnuté v priebehu dvoch rokov od zmien klasifikácie NUTS.
Súprava záhradníckych potrieb predkladaná v plastovom obale, pozostávajúca z týchto výrobkov:

Zatriedenie je určené všeobecnými pravidlami 1 a 6 na interpretáciu kombinovanej nomenklatúry (VIP). Predmety nemožno považovať za tovar balený v súprave na predaj v malom v zmysle VIP 3 b), pretože nie všetky sú zostavené do súpravy na splnenie určitej potreby alebo vykonávanie špecifickej činnosti. Taška sa nepoužíva na záhradnícku činnosť ako takú, ale na uchovávanie iných predmetov. Môže byť tiež použitá nezávisle od akejkoľvek záhradníckej činnosti. Rovnako ceruzka nie je záhradníckym náradím a má svoje vlastné praktické použitie inde. Ak jeden alebo viaceré výrobky v „súprave“ neplnia rovnakú konkrétnu potrebu alebo nie sú určené na vykonávanie rovnakej určitej činnosti, každý výrobok sa musí zatriediť samostatne [pozri tiež Usmernenia k zatrieďovaniu tovaru predkladanému ako súprava na predaj v malom do kombinovanej nomenklatúry, časť (B) (II) (2)]. Jednotlivé výrobky uvedené v opise tovaru sa majú zatriediť nasledovne: a) Zatriedenie je určené znením číselných znakov KN 4202, 4202 22 a 4202 22 90. Výrobok sa má zatriediť pod číselný znak KN 4202 22 90 ako kabela s vonkajším povrchom z textilného materiálu. b) Zatriedenie je určené znením číselného znaku KN 6216 00 00. Tkaný textilný materiál sa považuje za podstatný materiál rukavíc. Výrobok sa preto má zatriediť pod číselný znak KN 6216 00 00 ako prstové rukavice. c) Zatriedenie je určené znením číselných znakov KN 8201 a 8201 50 00. Výrobok sa má zatriediť pod číselný znak KN 8201 50 00 ako nožnice. d) Zatriedenie je určené znením číselných znakov KN 8201 a 8201 10 00. Výrobok sa má zatriediť pod číselný znak KN 8201 10 00 ako lopata. e) Zatriedenie je určené znením číselných znakov KN 3926, 3926 90 a 3926 90 97. Výrobok sa má zatriediť pod číselný znak KN 3926 90 97 ako ostatné výrobky z plastov. f) Zatriedenie je určené znením číselných znakov KN 9609, 9609 10 a 9609 10 10. Výrobok sa má zatriediť pod číselný znak KN 9609 10 10 ako ceruzka s tuhou z grafitu.